โหดเหี้ยม ค่ายผู้ลี้ภัยชาวซีเรีย โดนโจมตีทางอากาศสยอง ตายแล้ว 28 
(ภาพจากยูทูบ: Al Jazeera),สลดค่ายผู้ลี้ภัยชาวซีเรียหนีสงครามกลางเมือง ในเมืองซาร์มาดา โดนเครื่องบินรบโจมตีทางอากาศอีกแล้ว ดับอนาถอย่างน้อย 28 เจ็บกว่าครึ่งร้อย คาดเป็นฝีมือเครื่องบินรบกองทัพรัฐบาลซีเรีย หรือไม่ก็รัสเซีย ,เมื่อ 6 พ.ค.59 สำนักข่าวต่างประเทศรายงานเกิดเหตุสะเทือนใจกับชาวซีเรียลี้ภัยอีกครั้ง เมื่อค่ายผู้ลี้ภัยแห่งหนึ่ง ใกล้เมืองซาร์มาดา ในจังหวัดอิดลิบ ทางภาคตะวันตกเฉียงเหนือของตุรกี ติดชายแดนตุรกี ถูกเครื่องบินรบปฏิบัติการโจมตีทางอากาศ เป็นเหตุให้มีผู้เสียชีวิตอนาถอย่างน้อย 28 ราย รวมทั้งผู้หญิงและเด็ก อีกทั้งมีผู้ได้รับบาดเจ็บกว่า 50 คน โดยเหตุการณ์ร้ายแรงครั้งนี้ได้รับการเปิดเผยโดยเจ้าหน้าที่สังเกตการณ์ด้านสิทธิมนุษยชนในซีเรีย ของสหราชอาณาจักร รวมทั้งยังมีการเผยแพร่คลิปผ่านทางโซเชียล มีเดีย แสดงให้เห็นเหตุการณ์ค่ายผู้ลี้ภัย คามอนา หลังโดนโจมตีจนก่อให้เกิดไฟไหม้ และเจ้าหน้าที่ดับเพลิงพยายามช่วยกันดับไฟที่ไหม้เต็นท์,มีรายงานออกมาว่า ค่ายผู้ลี้ภัยคามอนา ถูกโจมตีทางอากาศโดยเครื่องบินรบของซีเรียหรือไม่ก็เป็นเครื่องบินรบรัสเซีย เพียงแต่ไม่มีการยืนยันแน่ชัด อีกทั้งการโจมตีทางอากาศค่ายผู้ลี้ภัยคามอนา ยังเกิดขึ้นหลังจากกองทัพซีเรียและกองกำลังฝ่ายกบฏซึ่งไม่ใช่พวกนักรบญีฮัดได้บรรลุข้อตกลงหยุดยิงชั่วคราวรอบเมืองอเล็ปโป เนื่องจากถูกกดดันจากรัฐบาลสหรัฐฯ และซีเรีย ขณะที่มีการบรรลุข้อตกลงหยุดยิงในซีเรียส่วนใหญ่ตั้งแต่เดือน ก.พ.ที่ผ่านมาแล้ว,ด้านสหประชาชาติเตือนด้วยความกังวลว่า ถ้าการตกลงหยุดยิงในซีเรียล้มเหลวแล้ว จะส่งผลให้เกิดภัยพิบัติตามมาและจะทำให้ชาวซีเรียกว่า 400,000 คน ต้องอพยพหนีภัยสงครามกลางเมืองมาที่ชายแดนด้านติดกับตุรกี ทั้งนี้ ค่ายอพยพ คามอนา ตั้งอยู่ห่างจากเมืองซาร์มาดา ราว 4 กม.และอยู่ห่างจากชายแดนตุรกีเพียง 10 กม.เท่านั้น.,,พลาดเป้า ระเบิดลงโรงพยาบาลในซีเรีย คนไข้ หมอ ดับอนาถแล้ว 17 ศพ
สลดค่ายผู้ลี้ภัยชาวซีเรียหนีสงครามกลางเมือง ในเมืองซาร์มาดา โดนเครื่องบินรบโจมตีทางอากาศอีกแล้ว ดับอนาถอย่างน้อย 28 เจ็บกว่าครึ่งร้อย คาดเป็นฝีมือเครื่องบินรบกองทัพรัฐบาลซีเรีย หรือไม่ก็รัสเซีย 
ค่ายผู้ลี้ภัยชาวซีเรีย,ค่ายอพยพ,โจมตีทางอากาศ,เครื่องบินรบ,เมืองซาร์มาดา,จังหวัดอิดลิบ,ซีเรีย,รัสเซีย,ข้อตกลงหยุดยิง,ข่าว,ไทยรัฐออนไลน์,ข่าวต่างประเทศ